stanford-oval/wikipedia huggingface dataset:
Annihilatorin diskografia
Videoalbumit

Ten Years in Hell (2006)
Live at Masters of Rock (2009)
Musiikkivideot

| Vuosi | Kappale | Ohjaaja(t) |
| --- | --- | --- |
| 1989 | "Alison Hell" |  |
| 1990 | "Stonewall" |  |
| 1990 | "The Fun Palace" |  |
| 1993 | "Set The World On Fire" |  |
| 1994 | "King of the Kill" |  |
| 1994 | "21" | Jeff Waters |
| 1994 | "Only Bo Lonely" |  |
| 1996 | "Syn. Kill 1" |  |
| 2001 | "Chicken And Corn" |  |
| 2004 | "All For You" |  |
| 2013 | "No Way Out" |  |
| 2015 | "Suicide Society" |  |
| 2015 | "Snap" |  |
| 2017 | "Twisted Lobotomy" |  |
| 2017 | "For the Demented" |  |
| 2019 | "Psycho Ward" |  |
| 2019 | "Armed to the Teeth" |  |
| 2020 | "Dressed Up for Evil" |  |
| 2021 | "Downright Dominate" (feat. Alexi Laiho, Dave Lombardo, Stu Block) |  |
| 2022 | "Couple Suicide" (feat. Angela Gossow, Danko Jones) |  |
| 2022 | "Romeo Delight" (feat. Dave Lombardo, Stu Block) |  |
Emilia-Romagnan Grand Prix 2020

|  Emilia-Romagnan Grand Prix 2020  |
| --- | --- |
 13. osakilpailu 17 osakilpailusta kaudella 2020. 

Päivämäärä:  1. marraskuuta 2020
Rata:  Autodromo Enzo e Dino Ferrari
Sijainti:  Imola, Emilia-Romagna, Italia
Ratatyyppi:  Moottorirata
Radan pituus:  4,909 km
Kilpailun pituus:  63 kierrosta, 309,049 km
Sää:   Pilvinen
Paalupaikka
Kuljettaja:   Valtteri Bottas   (Mercedes)
Paaluaika:  1.13,609
Palkintokoroke
Voittaja:   Lewis Hamilton   (Mercedes)
Toinen:   Valtteri Bottas   (Mercedes)
Kolmas:   Daniel Ricciardo   (Renault)
Nopein kierros
Kuljettaja:   Lewis Hamilton   (Mercedes)
Kierrosaika:  1.15,484 (kierroksella 63)
Emilia-Romagnan Grand Prix 2020 (virallisesti Formula 1 Emirates Gran Premio dell’Emilia Romagna 2020) oli Formula 1 -kauden 2020 kolmastoista osakilpailu, joka ajettiin 1. marraskuuta Autodromo Enzo e Dino Ferrarin moottoriradalla Imolassa Italiassa.
Autodromo Enzo e Dino Ferrarin radalla ajettiin viimeksi kaudella 2006, jolloin se isännöi San Marinon osakilpailua. Kisajärjestäjät asettivat tavoitteekseen 13 000 yleisömäärän. Kilpailu päätettiin kuitenkin ajaa tyhjille katsomoille Italian pahenneen COVID-19-epidemiatilanteen takia.
Vapaat harjoitukset

Muista osakilpailuista poiketen viikonloppuna ajettiin vain yhdet vapaat harjoitukset ennen lauantain aika-ajoja. Vapaissa harjoituksissa Mercedeksen kuljettajien suorituskyky oli alusta lähtien nopeinta, vaikka Red Bullin Max Verstappen yritti omilla suorituksillaan pysyä heidän vauhdissaan mukana. Harjoitusten parasta vauhtia ajoivat myös neljänneksi sijoittunut AlphaTaurin Pierre Gasly sekä molemmat Renault’n kuljettajat Daniel Ricciardo ja Esteban Ocon, jotka olivat lopputuloksissa kuudes ja seitsemäs.
Ferrarille harjoitukset olivat kaksijakoiset, kun Charles Leclerc oli auton tasapainoviasta huolimatta viides ja tallikaveri Sebastian Vettel oli kahdestoista. McLarenin kuljettajien Carlos Sainzin ja Lando Norrisin nopeimmat kierrokset menivät pieleen, koska he ajoivat ratarajojen ulkopuolella ja tuomaristo hylkäsi heidän kierroksensa. Williamsin Nicholas Latifin ajoaika harjoituksissa lyheni autossa esiintyneen jarruvaijerivian vuoksi. Mercedeksen Lewis Hamilton oli vapaiden harjoitusten nopein ennen Verstappenia ja tallikaveri Valtteri Bottasta.
Aika-ajot

Aika-ajojen ensimmäisessä osiossa keskikastin ja häntäpään tallien välillä oli tiukkaa taistelua, kun Racing Pointin Lance Stroll pääsi jatkoon Alfa Romeo Racingin Kimi Räikkösen nopeimman kierrosajan hylkäyksen jälkeen ja Haasin Kevin Magnussen teki ajovirheen ajautumalla soralle.
Aika-ajojen toisessa osiossa Vettelillä oli vaikeuksia auton vauhdin kanssa ja riskien ottamisesta huolimatta hän oli neljästoista ja karsiutui jatkosta. Myös Racing Pointin Sergio Pérez karsiutui, mutta hän oli tyytyväinen autonsa kilpailuasetuksiin sekä mahdollisuuteen valita rengasseos kilpailua varten.
Paalupaikalle ajoi Bottas päihittäen tallikaverinsa Hamiltonin. Verstappenin auton voimayksikön sytytystulpat vaurioituivat aika-ajojen toisen vaiheen aikana, minkä seurauksena hän kärsi tehohäviöistä, mutta nopean korjaustyön ansiosta oli lopputuloksissa lopulta kolmas. Tallikaveri Alexander Albon ajoi parhaimmillaan viidennelle sijalle, mutta hänen kierrosaikansa hylättiin ratarajojen ulkopuolelle ajamisen vuoksi ja hän jäi kuudenneksi. Gasly ajoi radalla vuonna 1994 menehtyneen Ayrton Sennan muistoa kunnioittaen tämän kypärän ajoväreillä ja sijoittui aika-ajoissa neljänneksi.
Kilpailu

Kilpailun lähdössä Hamilton sai heikon lähdön, minkä seurauksena hän joutui taistelemaan sijoituksestaan Verstappenia ja Gaslya vastaan. Gaslyn kilpailu päättyi kuitenkin aikaisessa vaiheessa jäähdytysvuodon aiheuttamaan tekniseen vikaan. Hamilton ja hänen kisainsinöörinsä tekivät muutoksen kilpailutaktiikkaan, kun Hamilton ajoi pidempään radalla ja yritti saada nopeita kierrosaikoja kaventaakseen eroaan Bottakseen. Suunnitelma onnistui, kun samaan aikaan Ocon keskeytti kilpailunsa tekniseen vikaan ja aiheutti radalle keinotekoisen turva-auton, jonka aikana Hamilton teki varikkopysähdyksensä ja nousi sen jälkeen kilpailun kärkeen.
Bottaksen mahdollisuudet taistella Hamiltonia ja Verstappenia vastaan vaikeutuivat, kun hänen autossaan havaittiin pohjavaurio, mikä heikensi auton ohjattavuutta mutkissa. Verstappen ohitti Bottaksen, mutta hän joutui myöhemmin keskeyttämään kilpailunsa oikean takarenkaan rikkoutumiseen. Verstappenin tilanteen vuoksi radalle otettiin turva-auto, jonka takana ensimmäisistä MM-pisteistä taistellut Williamsin George Russell teki ajovirheen ja keskeytti ratavalliin osumisen jälkeen. Red Bullin vaikeudet jatkuivat, kun tallipaikkansa puolesta taistellut Albon menetti sijoituksensa uusintalähdön jälkeen, pyörähti ja putosi pistesijojen ulkopuolelle.
Ferrarilla kilpailu oli aika-ajosuorituksen tavoin kaksijakoinen, kun Leclerc taisteli palkintokorokesijoituksesta Ricciardoa ja AlphaTaurin Daniil Kvjatia vastaan jääden lopulta viidenneksi, ja Vettelin mahdollisuudet pisteille menivät epäonnistuneessa renkaanvaihdossa. McLarenilla heikko aika-ajosuoritus ja kilpailukyvyn puuttuminen aiheuttivat Sainzin ja Norrisin jäämisen heikommille pistesijoille. Molemmat Alfa Romeo Racingin kuljettajat olivat pisteillä, kun Räikkönen oli yhdeksäs ja Antonio Giovinazzi kymmenes.
Hamilton ajoi kilpailun voittoon ennen Bottasta ja kolmanneksi ajanutta Ricciardoa. Kvjat oli parhaimmilla ajankohdilla suoritettujen varikkopysähdysten ja sinnikkäiden ohitusyritysten myötä neljäs. Pérez ei ollut tyytyväinen kilpailuunsa, koska hän menetti mahdollisuutensa palkintokorokesijoitukseen kilpailun lopussa tehdyn varikkopysähdyksen vuoksi. Myös tallikaveri Strollin kilpailu meni pieleen, kun hänellä kului varikkokäynnillä ylimääräistä aikaa osuttuaan tallin varikkotyöntekijään, joka välttyi kuitenkin loukkaantumiselta.
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 44 |  Lewis Hamilton | Mercedes | 63 | 1:28.32,430 | 2 | 25+1 |
| 2. | 77 |  Valtteri Bottas | Mercedes | 63 | +5,783 | 1 | 18 |
| 3. | 3 |  Daniel Ricciardo | Renault | 63 | +14,320 | 5 | 15 |
| 4. | 26 |  Daniil Kvjat | AlphaTauri-Honda | 63 | +15,141 | 8 | 12 |
| 5. | 16 |  Charles Leclerc | Ferrari | 63 | +19,111 | 7 | 10 |
| 6. | 11 |  Sergio Pérez | Racing Point-BWT Mercedes | 63 | +19,652 | 11 | 8 |
| 7. | 55 |  Carlos Sainz | McLaren-Renault | 63 | +20,230 | 10 | 6 |
| 8. | 4 |  Lando Norris | McLaren-Renault | 63 | +21,131 | 9 | 4 |
| 9. | 7 |  Kimi Räikkönen | Alfa Romeo Racing-Ferrari | 63 | +22,224 | 18 | 2 |
| 10. | 99 |  Antonio Giovinazzi | Alfa Romeo Racing-Ferrari | 63 | +26,398 | 20 | 1 |
| 11. | 6 |  Nicholas Latifi | Williams-Mercedes | 63 | +27,135 | 19 |  |
| 12. | 5 |  Sebastian Vettel | Ferrari | 63 | +28,453 | 14 |  |
| 13. | 18 |  Lance Stroll | Racing Point-BWT Mercedes | 63 | +29,163 | 15 |  |
| 14. | 8 |  Romain Grosjean | Haas-Ferrari | 63 | +32,935 | 16 |  |
| 15. | 23 |  Alexander Albon | Red Bull Racing-Honda | 63 | +57,284 | 6 |  |
| Kesk. | 63 |  George Russell | Williams-Mercedes | 51 | Ulosajo | 13 |  |
| Kesk. | 33 |  Max Verstappen | Red Bull Racing-Honda | 50 | Rengasrikko/Ulosajo | 3 |  |
| Kesk. | 20 |  Kevin Magnussen | Haas-Ferrari | 47 | Vaihdelaatikko/Sairastuminen | 17 |  |
| Kesk. | 31 |  Esteban Ocon | Renault | 27 | Vaihdelaatikko | 12 |  |
| Kesk. | 10 |  Pierre Gasly | AlphaTauri-Honda | 8 | Jäähdytys | 4 |  |
Nopein kierros: Lewis Hamilton (Mercedes) 1.15,484 (kierroksella 63).
Lähteet:
Romain Grosjean ajoi maaliin 12:ntena, mutta hän sai 5 sekunnin aikarangaistuksen ratarajojen rikkomisesta.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Alfa Romeo Racing käytti osakilpailussa erikoisväritystä autoissaan, koska halusi kunnioittaa Italian kilpailuperinteitä ja tallin nimioikeuksien jatkumista Formula 1 -sarjassa.
Mercedes varmisti osakilpailussa seitsemännen valmistajien maailmanmestaruutensa.
Daniel Ricciardon palkintokorokesijoitus oli hänelle kauden toinen, mitä hän juhlisti juomalla samppanjaa ajokengästään ja tarjosi sitä myös kilpailun voittaneelle Lewis Hamiltonille.
Anoushka Shankar

Anoushka Shankar vuonna 2016.
Anoushka Shankar (bengaliksi অনুষ্কা শঙ্কর; s. 9. kesäkuuta 1981 Lontoo) on brittiläissyntyinen sitarsoittaja ja säveltäjä.
Elämä ja ura

Shankar eli suuren osan nuoruudestaan Lontoossa ja Delhissä. Hän muutti myöhemmin Kaliforniaan, jossa suoritti high schoolin. Hän aloitti 9-vuotiaana opiskelun ainoan opettajansa, isänsä Ravi Shankarin johdolla ja teki ammattimaisen debyyttinsä 13-vuotiaana. 20-vuotiaana hän sai ensimmäisen monista Grammy-ehdokkuuksistaan ensimmäisenä intialaisnaisena ja nuorimpana koskaan maailmanmusiikkikategoriassa. Shankarin läpimurtoalbumi Rise (2005) toi hänelle toisen Grammy-ehdokkuuden; tämän jälkeen hänestä tuli ensimmäinen Grammy-jakotilaisuudessa esiintynyt intialainen. Hän on esiintynyt myös muiden muassa Carnegie Hallissa, Barbican Centressä, Sydneyn oopperatalossa, Wiener Konzerthausissa, Salle Pleyelissä, Royal Festival Hallissa, Frankfurtin Alte Operissa, Théâtre des Champs-Élyséesissä, Palais des Beaux-Arts de Lillessa, KKL Luzernissa, Chicagon Millennium Parkissa ja San Franciscon War Memorial Opera Housessa. Festivaaleja, joissa hän on esiintynyt, ovat olleet muiden muassa WOMAD, Proms ja Prahan kevät -festivaali.
Shankar on tulkinnut isänsä sitarille tekemiä konserttoja johtavien orkesterien, kuten Berliinin filharmonikkojen, Lontoon sinfoniaorkesterin, Lontoon filharmonikkojen, New Yorkin filharmonikkojen ja Los Angelesin filharmonikkojen kanssa. Kapellimestarina hänen soittaessaan on toiminut esimerkiksi Zubin Mehta. Kulttuurirajat ylittävää yhteistyötä Shankar on tehnyt myös Stingin, M.I.An, Herbie Hancockin, Pepe Habichuelan, Karsh Kalen, Rodrigo y Gabrielan ja Joshua Bellin kanssa.
Shankar solmi vuonna 2011 levytyssopimuksen Deutsche Grammophonin kanssa. Hän on levyttänyt sekä klassista intialaismusiikkia sellaisenaan että yhdistänyt sitä muihin musiikkityyleihin, kuten flamencoon. Vuonna 2019 julkaistiin kokoelmalevy Reflections, joka sisältää kohokohtia Shankarin 20-vuotiselta levytysuralta.
Vuonna 2017 Shankarin musiikin ihailijaksi ilmoittautunut tähtitieteilijä Vincenzo Silvano Casulli nimesi tämän mukaan löytämänsä asteroidi 292872 Anoushankarin.
Elämä ja ura > Ulkomusiikillinen toiminta

Shankar on tukenut julkisuudessa naisten oikeuksia ja sosiaalista oikeudenmukaisuutta. Jyoti Singh Pandeyn joukkoraiskaustapauksen (2011) jälkeen hän otti kantaa naisiin kohdistuvaan rikollisuuteen ja kertoi itse joutuneensa lapsena seksuaalisen hyväksikäytön uhriksi vuosien ajan. Syksyllä 2017 julkaistiin dokumentti Stolen Innocence, jolla hän käsittelee kertojana ihmiskauppaa.
Shankar on kirjoittanut isästään elämäkertateoksen Bapi: The Love of My Life. Lisäksi hän on kirjoittanut säännöllisesti kolumneja First City - ja Hindustan Times -lehtiin.
Elämä ja ura > Yksityiselämä

Shankar tapasi vasta 16-vuotiaana sisarpuolensa Norah Jonesin. Shankar tapasi vuonna 2009 Delhissä elokuvaohjaaja Joe Wrightin, jonka kanssa meni seuraavana vuonna naimisiin. Parille syntyi poika.
Aiheesta muualla

Viralliset sivut (englanniksi)
Emil Boyson

| Emil Boyson> Emil Boysen.Henkilötiedot |
| --- | --- |
Syntynyt: 1897 Bergen, Norja
Kuollut: 1979 (81–82 vuotta) Oslo, Norja
Kansalaisuus:  Norja
Ammatti:  kirjailija
Kirjailija
Äidinkieli: norja
Tuotannon kieli: norja
Aiheesta muualla
Löydä lisää kirjailijoitaKirjallisuuden teemasivulta
Emil Boyson, alkujaan: Boysen (1897 Bergen, Norja – 1979 Oslo, Norja) oli norjalainen kirjailija. Hänen 1927 ilmestynyt esikoisromaaninsa Sommertørst osoittaa psykologista tarkkanäköisyyttä. Samaa tyyppiä edustaa unen ja toden maailmassa liikkuva Yngre herre på besøk (1936). Paremmin lyyrikkona tunnettu Boyson on saanut vaikutteita ranskalaisesta symbolismista.
Emil Bergman

| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Sankt Moritz 1928 |  |  |
Emil ”Nacka” Bergman (28. heinäkuuta 1908 Oppala, Gävle – 13. huhtikuuta 1975 Tukholma) oli ruotsalainen jääkiekkoilija, joka pelasi Nacka SK:ssa vuosina 1926–1934. Hän sai talviolympialaisissa hopeaa St. Moritzissa vuonna 1928.
András Schiff

András Schiff vuonna 2012.
András Schiff (s. 21. joulukuuta 1953 Budapest, Unkari) on unkarinjuutalainen pianisti ja kapellimestari, joka on ollut vuodesta 2001 Ison-Britannian kansalainen. Hän muutti vuonna 1979 Unkarista Yhdysvaltoihin, jonka kansalaisuutta hän ei saanut. Itävallan kansalaisuuden hän sai 1987, mutta luopui siitä ja muutti 2001 Lontooseen. Schiffin toinen koti on Italian Firenzessä.
Schiff johtaa vuonna 1999 perustamaansa Cappella Andrea Barca -kamariorkesteria. Schiff on saanut uransa aikana lukuisia palkintoja ja kunnianosoituksia, esimerkiksi Bartók-palkinnon vuonna 1991, Claudio Arraun muistomitalin vuonna 1994 ja Unkarin valtion korkeimman kunnianosoituksen, Kossuth-palkinnon, vuonna 1996. Vuonna 1990 hän voitti Grammy-palkinnon Johann Sebastian Bachin englantilaisen sarjan levytyksestä. Vuonna 2014 Schiff sai Brittiläisen imperiumin ritarikomentajan arvon.
Schiffin ohjelmistoon pianistina kuuluvat keskeisimmät pianomusiikin teokset. Hän aloitti vuonna 2004 sarjan, jossa esittää kaikki Ludwig van Beethovenin 32 pianosonaattia aikajärjestyksessä. Schiff esitti kahdeksan konsertin sarjan myös Helsingin juhlaviikoilla 2007, ja se julkaistiin ECM-levymerkillä. Levytys nimettiin ehdolle Grammy-palkinnon saajaksi.
Schiff on arvostellut ankarasti Unkarin oikeistokonservatiivista nykyhallintoa. Ison-Britannian kansalaisuuden saanut Schiff ilmoitti vuonna 2011, ettei hän palaa enää koskaan Unkariin.
Schiff on konsertoinut Radion sinfoniaorkesterin kanssa Helsingissä joulukuussa 2012 ja kesäkuussa 2016.
Antti Haase

| Antti Haase> Henkilötiedot |
| --- | --- |
Syntynyt: 1972 Kuopio
Ammatti:  dokumenttiohjaaja, käsikirjoittaja
Ohjaaja
Aktiivisena:  2000-
Tunnetuimmat ohjaukset:  Monsterimies
Palkinnot
 Film Australia Documentary Award  Luleå Art Bienniale 
Aiheesta muualla
IMDb
Elonet
Antti Haase (s. 1972 Kuopio) on torniolainen dokumenttielokuvien ohjaaja ja käsikirjoittaja. Haase on voittanut mm. Film Australia Documentary Awardin ja Luleå Art Biennialen. Hän on työskennellyt vuodesta 2006 lähtien Kemi-Tornion ammattikorkeakoulun kehityspäällikkönä.
Valikoitu filmografia

Porouni (2001)
Jos mulla ois valta (2008)
Ellin muotokuva (2010)
Monsterimies (2014)
Aiheesta muualla

Juttu Antti Haasesta Lounais-Lapin nettisivuilla
Antti Haataja

Antti Haataja (s. 1977 Kajaani) on suomalainen valokuvaaja ja tietokirjailija.
Haataja sijoittui toiseksi Lontoon luonnonhistoriallisen museon Wildlife Photographer of the Year -kilpailussa vuonna 2019 Eläimet omassa elinympäristössään -sarjassa. Haatajan ja Pekka Sammallahden teos Tuulessa roihuaa maa sai kunniamaininnan WWF:n Vuoden luontokirja -kilpailussa 2017. Vuonna 2019 Haataja sai Lauri Jäntin tietokirjapalkinnon teoksestaan Pohjoinen.
Teokset

Antti Haataja & Pekka Sammallahti: Tuulessa roihuaa maa: kertomus Lapista, jäisestä merestä ja Saamen kansasta.  Helsinki:  Tammi, 2017.  ISBN 978-951-31-9457-4.
Pohjoinen: jälkemme maailman laidalla.  Helsinki:  Tammi, 2018.  ISBN 978-951-31-9458-1.
Tappajat: Suurpetojen kilpajuoksu ravintoketjun huipulle.  Helsinki:  Tammi, 2023.  ISBN 978-952-04-4161-6.
Aiheesta muualla

Antti Haatajan kotisivut
Eugen d'Albert

Eugen d’Albert
Eugen Francis Charles d’Albert (10. huhtikuuta 1864 – 3. maaliskuuta 1932) oli saksalainen säveltäjä ja pianisti.
D'Albert syntyi Glasgow’ssa. Hän opiskeli isänsä johdolla, kunnes pääsi stipendillä Lontoon Royal College of Musiciin, jossa häntä opettivat Ernst Pauer, Ebenezer Prout, John Stainer ja Arthur Sullivan. Myöhemmin hän opiskeli Weimarissa iäkkään Lisztin johdolla. D’Albert saavutti jo nuorena laajalti mainetta erinomaisena pianistina, vaikka hän tulikin sittemmin tunnetuksi ennen kaikkea oopperasäveltäjänä. Häntä on pidetty huomattavimpana veristisen oopperatyylin omaksuneena saksalaisena säveltäjänä.
D’Albertin ansiokkaimpia teoksia ovat hänen useat oopperansa, jotka eivät ole kuitenkaan jääneet vakio-ohjelmistoihin. Muuhun tuotantoon kuuluu esimerkiksi sinfonia, kaksi pianokonserttoa, sellokonsertto, lauluja ja pianomusiikkia. Hän oli elämänsä aikana kuudesti naimisissa; yksi puolisoista oli venezuelalainen pianisti Teresa Carreño. D’Albert oli läpi elämänsä hyvin työteliäs ja kirjoitti sävellyksiä viimeisiin elinpäiviinsä saakka.
D’Albert kuoli Riiassa ja sai hautapaikan Morcotesta Sveitsistä.
Wikimedia Commonsissa on kuvia tai muita tiedostoja aiheesta .
Aiheesta muualla

Eugen d'Albert, Aamulehti, 12.05.1929, nro 128, s. 15, Kansalliskirjaston digitaaliset aineistot
Ev

Ev tarkoittaa seuraavia:
Atlantic Southeast Airlines, IATA-koodi EV, lentoyhtiö
eksavoltti, tunnus EV, jännitteen yksikkö
elektronivoltti, tunnus eV, energian yksikkö
Valotusarvo eli EV
eversti, ev, sotilasarvo
EV, extracellular vesicles, solunulkoiset vesikkelit.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ev”, voi hakea sivunnimihaulla, laajalla sivunnimihaulla tai tekstihaulla.
Apure

Apure on
Apure osavaltio Venezuelassa
San Fernando de Apure, edellisen pääkaupunki
Apure, joki Venezuelassa
Apure, departementti Suur-Kolumbiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Apure”, voi hakea sivunnimihaulla, laajalla sivunnimihaulla tai tekstihaulla.
Antwerpenin taideakatemia

Pierre Bourlan suunnittelema uusklassistinen sisäänkäynti, 1841-1843.
Antwerpenin taideakatemia (holl. Koninklijke Academie voor Schone Kunsten van Antwerpen)  on David Teniers nuoremman vuonna 1663 Filip IV:n pyynnöstä perustama taideakatemia. Teniers oli Pyhän Luukkaan killan mestari.
Antwerpenin taideakatemia kehittyi 1800-luvulla kansainvälisesti tunnustetuksi taideakatemiaksi, joka houkutteli nuoria taiteilijoita myös ulkomailta, muun muassa Irlannista, Saksasta, Hollannista ja Puolasta. Myös suomalainen kultakauden maalari Albert Edelfelt opiskeli Antwerpenissä historiamaalausta.
Taideakatemian huomattava taidekokoelma oli näytteillä omassa galleriassatilassaan. Vuoteen 1890 mennessä galleriasta kehittyi Kuninkaallinen taidemuseo (Koninklijk Museum voor Schone Kunsten), ja se siirtyi uusiin tiloihin.
Vuonna 1995 Antwerpenin taideakatemia yhdistettiin osaksi suurempaa kokonaisuutta, Antwerpenin yliopistoa ("Hogeschool Antwerpen"). Nykyisin taideakatemiassa on kolme erillistä koulutusohjelmaa, kuvataiteet ja design, konservointi ja vuoden kestävät opettajan opinnot. Koulun 540 opiskelijasta 230 on ulkomaalaisia.
Aiheesta muualla

Antwerpenin taideakatemian verkkosivut (hollanniksi)
Apurímac (joki)

| Apurímac |
| --- | --- |

Alkulähde:  Nevado Mismi
Laskupaikka:  Ene 12°15′46″S, 73°58′44″W
Maat:  Peru
Pituus:  690 km
Apurímac ("apu"= jumaluus "rimac"=oraakkeli, puhuja) on joki Perussa. Se saa alkunsa Arequipan maakunnasta maan eteläosassa 5 597 metriä korkean Nevado Mismin harjanteilla olevan jäätikön sulamisvesistä. Joen alkulähde on 10 kilometriä Caylloman kylästä ja vain 160 kilometriä Tyynenmeren rannikolta. Apurímac on yksi maailman suurimman jokisysteemin, Amazonin lähteistä.
Se virtaa pääosin luoteeseen ohi Cuzcon kapeissa, jopa 3 000 metriä syvissä kanjoneissa, jotka ovat kaksi kertaa syvempiä kuin Yhdysvaltain Grand Canyon. Joen kulkua muokkaavat kosket ja putoukset. Vain kaksi kuudesta yrityksestä laskea koko joki on onnistunut.
730 kilometrin jälkeen Apurímac yhtyy Mantarojokeen ja muuttuu Enejoeksi 440 metriä merenpinnan yläpuolella. Ene ja Perené yhdistyvät 330 metriä merenpinnan yläpuolella Tambojoeksi, josta tulee Ucayali liityttyään Urubambaan 280 metriä merenpinnan yläpuolella. Ucayali on Amazonin pääuoma. Joskus koko jokea sen alkulähteiltä Ucayaliin kutsutaan nimellä Apurímac, jolloin joen pituus on 1069,80 kilometriä. [lähde? ]
Antwerpenin työläisolympialaiset (yleisurheilu)

III Työläisolympialaiset ja niiden yleisurheilukilpailut järjestettiin Belgian Antwerpenissä 29. heinäkuuta - 1. elokuuta 1937. Yleisurheilun kisapaikkana oli Antwerpenin olympiastadion, jossa oli järjestetty jo vuoden 1920 kesäolympialaiset. Kisapäiviä oli neljä.
Mitalistit

| Laji | Kultaa |  | Aika /  tulos | Hopeaa |  | Aika /  tulos | Pronssia |  | Aika /  tulos |
| --- | --- | --- | --- | --- | --- | --- | --- | --- | --- |
| 100 m | Alpo Savolainen |  | 10,9 | Pjotr Golovkin |  | 11,0 | Gustav Hansen |  |  |
| 200 m | Robert Ljuko |  | 22,9 | Alpo Savolainen |  | 23,6 | R.Durand |  | 23,8 |
| 400 m | Sverre Ødegård |  | 51,3 | Jacquet |  | 52,3 | Orla Larsen |  | 52,3 |
| 800 m | Yves Robigou |  | 2.00,3 | Pratmarso |  | 2.00,8 | Kolin |  | 2.07,6 |
| 1 500 m | Rauni Salmi |  | 4.10,9 | Vilho Hellén |  | 4.11,0 | Arvid Børresen |  | 4.11,3 |
| 5 000 m | Serafim Snamenski |  | 15.23,3 | Valto Salmi |  | 15.25,8 | Kauko Nurmi |  | 15.28,8 |
| 10 000 m | Esko Tikkanen |  | 31.51,6 | Väinö Peltomäki |  | 32.10,9 | Jaime Fernandez |  | 32.11,0 |
| 110 m aidat | Väinö Lehtinen |  | 16,1 | Ernst Gasser |  | 16,6 | Jiri Szebinovsky |  | 16,6 |
| 400 m aidat | E.Bernhardsgrütter |  | 57,7 | Erkki Virta |  | 58,0 | Tauno Heliö |  | 58,9 |
| 25 000 m | Tauno Mustonen |  | 1.26.11,4 | Ville Saarinen |  | 1.26.21 | Blanc |  | 1.26.51 |
| Korkeushyppy | Odd Benjaminsen |  | 183 | Väinö Lehtinen |  | 180 | Alf Kleppe |  | 180 |
| Seiväshyppy | Nikolai Ozolin |  | 420 | Paavo Martelius |  | 390 | Vilho Tuomi |  | 340 |
| Pituushyppy | Väinö Lehtonen |  | 7,12 | Pjotr Golovkin |  | 6,91 | Artturi Karttu |  | 6,63 |
| Kolmiloikka | Väinö Lehtonen |  | 14,64 | Jussi Tammi |  | 14,22 | Artturi Karttu |  | 13,89 |
| Kuulantyöntö | Voitto Elo |  | 14,68 | Sergei Ljahov |  | 14,42 | Kalle Hagman |  | 13,75 |
| Kiekonheitto | Sergei Ljahov |  | 44,20 | Alf Kleppe |  | 43,03 | Rudolf Aarsnes |  | 41,96 |
| Keihäänheitto | Erkki Autonen |  | 64,36 | Tapio Rautavaara |  | 63,92 | Eino Mattila |  | 59,55 |
| Viisiottelu | Alf Kleppe |  | 2943 | Erkki Autonen |  | 2842 | Toivo Lehto |  | 2637 |
| Kymmenottelu | Ernst Bühlmann |  | 6039 | Aleksandr Demin |  | 5937 | Ernst Gasser |  | 5689 |
| 4 x 100 metrin viesti | Norja |  | 44,8 | Ranska |  | 45,8 | Sveitsi |  | 45,9 |
| 4 x 400 metrin viesti | Norja |  | 3.32,0 | Suomi |  | 3.35,2 | Ranska |  | 3.37,2 |